biswa921/hiwiki-latest-pages-articles-raw huggingface dataset:
साहिब बीवी और बॉस

अंगूठाकार|सब टीवी

साहिब बीवी और बॉस (हिन्दी:साहिब बीवी और मालिक) एक भारतीय हिन्दी हास्य धारावाहिक है, जिसका प्रसारण सब टीवी पर 21 दिसम्बर 2015 से सोमवार से शुक्रवार रात 10 बजे होगा। इसमें मुख्य किरदार में विपुल रॉय और मुग्धा चापेकर हैं।

सारांश
यह कहानी एक पति सन्नी (विपुल रॉय) की है, जिसकी पत्नी अनिशा (मुग्धा चापेकर) अपने मालिक के सामने अपने आप को कुंवारी बताती है। इसकी मालिक मंदोदरी (रेशम टिपनिस) इसकी शादी अपने भतीजे से करना चाहती है। इसमें सन्नी अपना रूप बदलकर मंदोदरी के भतीजे से अनिशा को बचाता रहता है।

सन्नी एक अभिनेता बनना चाहता है, लेकिन वह बेरोजकर रहता है। इस कारण घर का खर्चा चलाने के लिए उसकी पत्नी नौकरी खोजती है। वह एक ऐसे कंपनी में कार्य करती है, जहाँ केवल कुंवारों को ही नौकरी मिलती है। इस कारण वह झूठ बोल देती है की उसकी शादी नहीं हुई है। मंदोदरी का भतीजा विनोद (ध्रुव सिंह) उसके पीछे पड़ा रहता है।

एक दिन अनिशा और सन्नी को एक साथ देखने के बाद वह एक और झूठ बल देती है कि उसकी एक जुड़वा बहन मनीषा है, जो उसी की तरह दिखती है और सन्नी की उससे शादी हुई है। इसके बाद सन्नी, अनिशा को बचाने के लिए बलमा पांडे बन जाता है। लेकिन उसे देख कर मन्दोदरी उससे प्यार करने लगती है और उसे भी अपने कार्यालय में नौकरी दे देती है।

कलाकार
 विपुल रॉय - सन्नी/बलमा पांडे
 मुग्धा चापेकर - अनिशा / मनीषा
 रेशम टिपनिस - मंदोदरी
 ध्रुव सिंह - विनोद
 फिरोज़ खान - दिलीप कुमार, सन्नी के पिता
 सुप्रिया शुक्ल - सन्नी की माँ
 सलीम जाईदी - घमंडी सिंह

निर्माण
इसका निर्माण एफ़आईआर के ही निर्माण दल ने किया है। यह हम आपके घर में रहते हैं के स्थान पर प्रसारित होगा। 

सन्दर्भ

बाहरी कड़ियाँ
 आधिकारिक जालस्थल
राष्ट्रीय बीज निगम

250px|right|बिज रोपन
राष्ट्रीय बीज निगम (नेशनल सीड्स कॉर्पोरेशन/एनएससी) कृषि एवं किसान कल्याण मंत्रालय के प्रशासनिक नियन्त्रण में भारत सरकार के पूर्ण स्वामित्व के अन्तर्गत अनुसूची 'बी' की एक प्रथम श्रेणी मिनीरत्न कम्पनी है। एनएससी की स्थापना 1963 में बीज भवन नई दिल्ली में की गई। वर्तमान में, यह अपने पंजीकृत बीज उत्पादकों के माध्यम से लगभग 600 किस्मों के बीजों का उत्पादन कर रही है। देश भर में इसके लगभग 12500 पंजीकृत बीज उत्पादक हैं, जो विभिन्न कृषि-जलवायु परिस्थितियों में बीज उत्पादन का कार्य कर रहे हैं। वर्तमान में निगम का कुल व्यापार 600 करोड़ से अधिक का है। निगम में 60 फसलो के बीज उत्पादन का कार्य किया जााता है।2017-18 में 841.55 करोड़ का कारोबार हुआ।10  क्षेत्रीय कार्यालय तथा 65 प्रक्षेत्र कार्यालय फैले हुए हैं। ओर 8 फार्म कार्यालय है। बीज उत्पादन में अधिक बल तिलहनों, दलहनों और संकर प्रजातियों और सब्जियों के बीजों के उत्पादन पर दिया जाता है। एनएससी ने नई दिल्ली, सिकन्दराबाद, भोपाल, कोलकाता और पुणे में पांच गुण नियन्त्रण प्रयोगशालायें स्थापित की हैं, जोकि बीज की गुणवत्ता को बनाये रखने के लिए बीज परीक्षण का कार्य करती है।

एनएससी गुणवत्ता वाले बीजों के उत्पादन और वितरण के अतिरिक्त केले इत्यादि के ऊतक खेती द्वारा तैयार किए गए पौध के उत्पादन और अपने एमओयू साझेदारों के माध्यम से फलों के पौध / बीजू पौध खरीदकर कर आपूर्ति करने का कार्य भी करती है। बीजों का विपणन तीन माध्यमों के द्वारा अर्थात् बीज विक्रेताओं के माध्यम से बीजों बिक्री, राज्य सरकारों तथा भारत सरकार को बीजों की बिक्री तथा मिनी किटों की आपूर्ति और अपने स्वयं के बीज बिक्री केन्द्रों के माध्यम से बीजों की बिक्री के द्वारा किया जाता है। निगम के लगभग 2800 बीज विक्रेता हैं, जो कुल बिक्री कारोबार के 65% से अधिक बिक्री करते हैं।
अंगूठाकार|कास्तकार
बाहरी कड़ियाँ
राष्ट्रीय बीज निगम लिमिटेड का जालघर

श्रेणी:भारत सरकार के उपक्रम
श्रेणी:भारत सरकार के उद्यम
शिश्न मुण्ड

thumb|250px|नर मानव की शरीर रचना में शिश्नमुंड की स्थिति
नर मानव की शरीर रचना के सन्दर्भ में, शिश्न के अन्तिम भाग के गोलीय भाग को शिश्न मुण्ड (glans penis) कहते हैं। नर मानव का शिश्न मुंद तथा मादा मानव (स्त्रियों) का भगशिश्निका मुंड (clitoral glans) समजात अंग (homologous) हैं।

सन्दर्भ

बाहरी कड़ियाँ

  - "पुरुष पेरीनेम और लिंग: कॉर्पस स्पंजियोसियम और कॉरपोरेशन कैवर्नोसा"
  - "नर पेल्विस: यूरेथ्रा"

श्रेणी:मानव शारीरिकी
शील्ड टेबलेट

शील्ड टेबलेट, जिसका पुनःनमीकरण कर शील्ड टेबलेट क१ रख दिया गया है, एक खेल टेबलेट है जो Nvidia ने विकसित किया और २९ जुलाई, २०१४ को जरी किया | यह Nvidia का दूसरा पोर्टेबल खेल यन्त्र है को एंड्राइड का इस्तेमाल करता है। शील्ड पोर्टेबल के मुकाबले, नियंत्रक स्क्रीन से स्थाई रूप से नहीं जुदा है, वजाए वह अलग से ख़रीदा जा सकता है।  एक बार में अधिकतम चार नियंत्रक बेतार जोड़े जा सकते हैं। शील्ड टेबलेट एक आठ इंच का १९२० x १२०० पिक्सेल का प्रदर्शक उपयोग लेता है परितु ये 4K रेसोलुशन का भी उत्पादन एक दूरदर्शिता में कर सकता है। 

नवम्बर २०१५ म्विन, यह टेबलेट शील्ड टेबलेट क१ के नाम से पुनः नाम कर दिया गया था तथा इसकी कीमत भी $२०० कर दी थी।  [
http://www.androidauthority.com/nvidia-shield-tablet-k1-announced-655196  NVIDIA Shield Tablet back in stock, renamed Tablet K1 and priced at $200] Retrieved 17 November 2015

 References 

श्रेणी:कंप्यूटर घटक
ईगा

ईगा (), 2012 में बनी एक भारतीय फ़िल्म है जो मूल रूप से तेलुगु  में बनी थी और बाद में इसे हिन्दी में डब करके 'मक्खी' नाम से प्रदर्शित किया गया। http://www.newindianexpress.com/entertainment/telugu/article319632.ece ? फ़िल्म का निर्देशन एस.एस.राजमौली ने किया था। 

सन्दर्भ

श्रेणी:तेलुगू फ़िल्में
श्रेणी:एस॰एस॰ राजमौली द्वारा निर्देशित फ़िल्म
एम. जी. एम. मकाऊ

एम. जी. एम. मकाऊ (पूर्व में एम. जी. एम. ग्रांड मकाऊ) मकाऊ,चीन में स्थित एक ३५ मंज़िला ६०० कमरो वाला कैसिनो रिज़ॉर्ट है। मकाऊ की सरकार द्वारा स्वीकृत एक विशेष रियायत के तहत यह होटेल एम. जी. एम. रिज़ॉर्ट्स इंटरनॅशनल और पांसी हो ( मकाऊ के विख्यात कैसिनो मलिक स्टॅन्ली हो की बेटी) की ५०-५० फीसदी हिस्सेदारी वाला है। यह विशेष रियायत इसी तरह के कई अन्य कैसिनो निर्माण के उदाहरणों मे से एक है जो की स्टॅन्ली हो द्वारा दसकों तक सरकारी एकाधिकार वाले कसीनो के संचालन की व्यवस्था ख़त्म हो जाने के बाद दी गयीं है।  

बनावट/अभिन्यास

कैसिनो के पहले चरण मे २०६२० वर्ग मीटर (२२२,००० वर्ग फीट) वाला कैसिनो क्षेत्र है। इसके तहत दो मजिलों मे ग्रांडे पार्का के चारो तरफ़ कई तरह के टेबल गेम और स्लॉट मशीन लगाए गये है। इस होटल में ठहरना अपने आप में एक अविस्मरणीय अनुभव होता है. यहाँ पर ऐशो आराम के वे सारे साधन उपलब्ध है जिनकी आप कल्पना करते है। यहा के स्टाफ भी काफी नम्र स्वाभाव के हैं एवं वे आपकी मदद के लिए हमेशा तत्पर रहते है।
 
इस रिज़ॉर्ट मे १,४५२ वर्ग मीटर (१५६३० वर्ग फीट) का समारोह स्थान भी उपलब्ध है जिसके तहत ८०७ वर्ग मीटर का द ग्रांड बॉलरूम (जिसमे व्यापारिक मुलाक़ातें, सामाजिक कार्याक्र्म, शादी-विवाह आदि की सुविधा प्रदान की जाती हैं) स्थित है। साथ ही सिक्स सेन्सस स्पा की सह भागेदारी वाले १२ उपचार स्थल भी बनाए गये हैं जो की २७२० वर्ग मीटर मे फैले हैं।

एम. जी. एम.. मकाऊ मे कई सारे बार, रेस्तराँ,लौंज आदि स्थित हैं और खाने पीने की कुल १२ जगहें यहाँ स्थित है। 

विन मकाऊ द्वारा विस्तार के योजना के सार्वजनिक किए जाने के तुरंत बाद ही एम. जी. एम. मकाऊ ने भी अपनी विस्तार योजना का एलान कर दिया। विस्तार की नयी योजना के तहत कसीनो तल की दूसरी मंज़िल में ४,४०० वर्ग मीटर (४७,००० वर्ग फीट) स्थान जोड़ा जाएगा। इस अतिरिक्त जगह मे ७० और गेम टेबल और २४० स्लॉट मशीन लगाईं जाएँगी. 

इतिहास

१८ दिसंबर २००७ को $१.२५ बिलियन की लागत से बने एम. जी. एम. ग्रांड मकाऊ का उद्घाटन किया गया। 

२०१० में एम. जी. एम. मिराज की एम. जी. एम. रिज़ॉर्ट्स इंटरनॅशनल के रूप में रीब्रँडिंग योजना के तहत मे इस रिज़ॉर्ट का नाम बदल कर एम. जी. एम. मकाऊ कर दिया गया। 

१८ अप्रैल २०११ को इस रिज़ॉर्ट को खुले मार्केट मे सूचीबद्ध करने के लिए एक आई. पी. ओ, लाया गया। नये करार के तहत पांसी हो के पास एम. जी. एम. चाइना होल्डिंग्स लिमिटेड नाम से बनाई गयी नई कंपनी के तहत २९ फीसदी भागीदारी रहेगी। एम. जी. एम. रिज़ॉर्ट्स के पास ५१ फीसदी भागीदारी रहेगी और शेष २० फीसदी भागेदारी आम जनता के पास होगी।

हांगकांग स्टॉक एक्सचेंज मे सूचीबद्ध किए जाने पर अपने अधिकतम मूल्य पर कंपनी ने $१.५० बिलियन की राशि अर्जित की।

सन्दर्भ
साठोपुर

thumb|Sathopur
 महत्व 

 ये एक पूर्ण रूप से हिन्दू समाज वाला गाँव है। इस गाँव में कुल मिलाकर १५०० से ज़्यादा घर होने का अनुमान है। 
 यह मघरा और बिहारशरीफ को जोड़ने का काम करता है।
 यह पटना डिवीजन के अंतर्गत आता है।
 साथोपुर नालंदा जिले के अंतर्गत आता है।
 इसे 5 वीं शताब्दी ईस्वी में स्थापित किया गया है, जो सीखने की प्राचीन सीट के रूप में प्रसिद्ध है। दुनिया के सबसे प्राचीन विश्वविद्यालय के खंडहर दक्षिण पटना के बोधगया से 62 किलोमीटर और 90 किलोमीटर है, जो यहाँ निहित है। 
 बुद्ध ने अपने जीवन काल में नालंदा कई बार दौरा किया। 
 हालांकि, बौद्ध शिक्षा के इस प्रसिद्ध केंद्र को 5 वीं से 12 वीं शताब्दी के दौरान, बहुत बाद में प्रसिद्धि मिली, पर बाद 
में यह स्थान नहीं रहा। ह्वेनसांग 7 वीं शताब्दी में यहां रुके थे और शिक्षा प्रणाली और यहाँ अभ्यास मठवासी जीवन की पवित्रता की उत्कृष्टता का विस्तृत वर्णन छोड़ दिया है। 
 उन्होंने यह भी माहौल और प्राचीन काल के इस अनूठे विश्वविद्यालय की वास्तुकला दोनों का एक ज्वलंत ब्यौरा दिया।
 दुनिया के इस पहले आवासीय अंतरराष्ट्रीय विश्वविद्यालय में 2,000 शिक्षकों और सब से अधिक बौद्ध दुनिया से 10,000 भिक्षुओं छात्रों रहते थे और यहां अध्ययन किया।
 गुप्ता ने किंग्स एक आंगन के चारों ओर की कोशिकाओं की एक पंक्ति में, पुरानी कुषाण स्थापत्य शैली में निर्मित इन मठों, संरक्षण। सम्राट अशोक और हर्षवर्धन यहां मंदिरों, मठों और विहार निर्माण किया है 
जो इसकी सबसे मनाया संरक्षक से कुछ थे।
 हाल ही खुदाई से यहां व्यापक संरचनाओं का पता लगाया है। बौद्ध अध्ययन के लिए एक अंतरराष्ट्रीय केंद्र 1951 में यहां स्थापित किया गया था आस-पास के एक वार्षिक उर्स दरगाह या मलिक इब्राहिम बाया की कब्र पर मनाया जाता है, जहां Biharsharif है। 
 बारागॉंव, 2 किमी दूर छठ पूजा के लिए प्रसिद्ध सूर्य मंदिर है। दौरा किया महान खंडहर के अलावा नालंदा संग्रहालय और नव नालंदा Mahavihar हैं।
सामान्य सूचना शीर्ष
ऊँचाई: 67 मीटर की दूरी पर
तापमान (।। अधिकतम / न्यूनतम) डिग्री सेल्सियस: गर्मी 37.8 / 17.8 शीतकालीन 27.8 / 10.6
वर्षा: 120 सेमी (जून से सितंबर)
सबसे अच्छा मौसम: अक्टूबर-मार्च
केन्द्रीय सूचना आयोग

केन्द्रीय सूचना आयोग (Central Information Commission; CIC) भारत सरकार का एक सांविधानिक निकाय हैhttps://cic.gov.in/introduction जिसकी स्थापना वर्ष 2005 में सूचना के अधिकार अधिनियम के तहत की गयी थी। इसका उद्देश्य उन आवेदकों को सुविधा देना है जो किसी सरकारी विभाग या मंत्रालय से मांगी गई सूचनाओं से संतुष्ट नहीं है या उसे सूचनाएं नहीं दी गईं हैं।

केन्द्रीय सूचना आयुक्त
निम्नलिखित व्यक्ति केन्द्रीय सूचना आयुक्त रहे हैं।https://cic.gov.in/former-cic-and-ic

+ केन्द्रीय सूचना आयुक्तों की सूची क्र॰ नाम पद ग्रहण कार्यकाल समाप्त1वजाहत हबीबुल्लाह2ए एन तिवारी3सत्यानन्द मिश्रा4दीपक संधू5सुषमा सिंह6राजीव माथुर7विजय शर्मा8राधाकृष्ण माथुर9सुधीर भार्गव10बिमल जुलका11यशवर्धन कुमार सिन्हा31 अक्टूबर 2020पदस्थ
सन्दर्भ

बाहरी कड़ियाँ
 

श्रेणी:भारत सरकार
अनुषंगी लाभ कर (भारत)

अंगूठाकार|प्रणाभ मुखारजी
भारत में 2005 के वित्त अधिनियम ने एक नए शुल्क की शुरुआत की, जिसे अनुषंगी लाभ कर या फ्रिंज बेनेफिट टैक्स (एफबीटी) कहा गया। यह आयकर अधिनियम, 1961 के अध्याय 12 एच (अनुच्छेद 115डब्लू से 115डब्लूएल तक) में अंतर्निहित है। एफबीटी की उत्पत्ति उस निगम प्रवृत्ति से विकसित हुई, जिसके तहत कर्मचारी को दिया जाने वाला वेतन कम होता है परंतु उसे प्राप्त अनुलाभ काफी अधिक होते हैं। 

अनुषंगी लाभ कर (एफबीटी) नियोक्ता कंपनी द्वारा देय वह अतिरिक्त कर होता है, जो नियोक्ता कंपनी द्वारा अपने नियुक्तों को प्रदान किये गए या प्रदान किये हुए माने गए अनुषंगी लाभों के मूल्य पर देय होता है। अनुषंगी लाभ कर उन नियोक्ताओं द्वारा देय होता है जो एक कंपनी, एक फर्म, व्यक्तियों का एक संगठन (न्यासों और व्यक्तियों के निकाय को छोड़ कर) , एक स्थानीय प्राधिकरण, एकल व्यापारी या कृत्रिम न्यायिक व्यक्ति है। यह कर उस अवस्था में भी देय होता है, जहां नियोक्ता की अन्यथा करपात्र आय नहीं है। अनुषंगी लाभों को, नियोक्ता द्वारा अपने नियुक्तों को (भूतपूर्व नियुक्तों सहित) उनकी नियुक्ति के कारण से प्रत्यक्ष या अप्रत्यक्ष रूप से प्रदान किये गए कोई भी विशेषाधिकार, सेवा, सुविधा या सुख-साधन, के रूप में परिभाषित किया किया जाता है। इनमें कुछ विशष्ट मदों पर किये गए व्ययों और भुगतानों का भी समावेश किया जाता है। एफबीटी के दायरे में आने के लिए यह लाभ प्रत्यक्ष रूप से प्रदान करना अनिवार्य नहीं है। यदि यह लाभ किसी तीसरे व्यक्ति, या नियोक्ता के किसी सहयोगी या नियोक्ता के साथ किये गए किसी समझौते के माध्यम से भी प्रदान किया जाता है फिर भी इस पर एफबीटी लागू होगा। 

अनुषंगी लाभ के मूल्य की गणना अनुच्छेद 115डब्लूसी के तहत प्रावधानों के अनुसार की जाती है। अनुषंगी लाभ के करपात्र मूल्य के निर्दिष्ट प्रतिशत पर एफबीटी देय होता है। इसके अलावा, घरेलू और विदेशी, दोनों प्रकार की कंपनियों के मामले में एफबीटी पर अधिभार भी अधिरोपित किया जायेगा, और इसपर शिक्षा उपकार भी देय होगा। अनुच्छेद 115डब्लूडी के प्रावधानों के अनुसार प्रत्येक कंपनी को निर्धारण वर्ष की 31 अक्टूबर तक निर्दिष्ट प्रारूप में कर निर्धारण अधिकारी को अनुषंगी लाभ का कर विवरण भी प्रस्तुत करना होगा। वर्तमान कानून के अनुसार स्टॉक ऑप्शन (अंष योजना) को भी अनुषंगी लाभ माना गया है, और वह भी करपात्र है। नियुक्त द्वारा विकल्प को स्वीकार करने के दिनांक के अंश भाग के निष्पक्ष बाजार मूल्य में से नियुक्त द्वारा वास्तविक भुगतान किये गए मूल्य को घटाने से जो राशि आएगी उसे अनुषंगी लाभ माना जायेगा। निष्पक्ष बाजार मूल्य का निर्धारण केंद्रीय प्रत्यक्ष कर बोर्ड द्वारा निर्धारित पद्धति के अनुसार किया जायेगा।

श्रेणी:भारत में कराधान
एक सौ प्रथम संशोधन (भारत का संविधान)

भारत में वस्तु एवं सेवा कर विधेयक (Goods and Services Tax Bill या GST Bill) एक बहुचर्चित विधेयक है जिसमें 1 जुलाई 2017 से पूरे देश में एकसमान मूल्य वर्धित कर लगाने का प्रस्ताव है। इस कर को वस्तु एवं सेवा कर (जीएसटी) कहा गया है। यह एक अप्रत्यक्ष कर होगा जो पूरे देश में निर्मित उत्पादों और सेवाओं के विक्रय एवं उपभोग पर लागू होगा। 03 अगस्त 2016 को राज्यसभा में यह बिल पारित हो गया।

वस्तु एवं सेवा कर भारत की सबसे महत्वाकांक्षी अप्रत्यक्ष कर सुधार योजना है, जिसका उद्देश्य राज्यों के बीच वित्तीय बाधाओं को दूर करके एक समान बाजार को बांध कर रखना है। यह संपूर्ण भारत में वस्तुओं और सेवाओं पर लगाया जाने वाला एकल राष्ट्रीय एकसमान कर है। वर्तमान में अप्रत्यक्ष कर प्रणाली, आपूर्ति श्रृंखला के विभिन्न स्तरों पर केंद्र और राज्यों द्वारा लगाये जाने वाले बहु-स्तरीय करों में फंसी हुई है, जैसे आबकारी कर, चुंगी, केंद्रीय बिक्री कर (सीएसटी) और मूल्य वर्धित कर इत्यादि। जीएसटी में ये सभी कर एक एकल शासन के तहत सम्मिलित हो जायेंगे।.

जीएसटी के अंतर्गत तीन प्रकार के अलग अलग कर लगाये जायेंगे| राज्य के अंतर्गत की गयी सप्लाई पर केंद्रीय जीएसटी (सिजीएसटी) और राज्य जीएसटी (एसजीएसटी) लगाया जाएगा तथा राज्य के बाहर की गयी सप्लाई पर आईजीएसटी लगाया जाएगा| 
यदि अपनाया गया, तो जीएसटी विसंगतियों को दूर करके कर प्रशासन को अत्यंत सरल बना देगा। केंद्र और राज्य वस्तुओं और सेवाओं पर समान दरों पर कर अधिरोपित करेंगे। उदाहरणार्थ, यदि किसी वस्तु पर 20 प्रतिशत मान्य दर है, तो केंद्र और राज्य दोनों 10-10 प्रतिशत कर संग्रहित करेंगे। आगम को वित्त आयोग द्वारा सुझाये गए न्यागमन सूत्र के अनुसार साझा किया जायेगा।

केंद्र सरकार के अनुसार जीएसटी 1 जुलाई 2017 से लागु कर दिया जाएगा| 

सन्दर्भ

इन्हें भी देखें
 वस्तु एवं सेवा कर (भारत)

बाहरी कड़ियाँ

जी एस टी बिल यानी वस्तु और सेवा कर अधिनियम (नवभारत टाइम्स)
वस्तु एवं सेवा कर (जीएसटी)
GST 

श्रेणी:भारतीय विधेयक
श्रेणी:भारत में कराधान
श्रेणी:वस्तु एवं सेवा कर (भारत)
श्रेणी:भारत का संविधान
कड़कड़ डूमा मेट्रो स्टेशन

कड़कड़ डूमा मेट्रो स्टेशन दिल्ली मेट्रो का एक ऊंचा स्टेशन है जिसे 6 जनवरी 2010 को खोला गया था। मौजूदा स्टेशन 14.5 मीटर की ऊँचाई पर है।

इस क्षेत्र में कड़कड़डूमा न्यायालय परिसर में वर्ष 1997-98 में निर्मित, दिल्ली की जिला अदालत, कड़कड़डूमा जिला न्यायालय स्थित है।

यह मेट्रो की ब्लू तथा पिंक लाइन पर स्थित है।

 सन्दर्भ 

alt=Stub icon|15x15pxदिल्ली मेट्रो से संबंधित यह लेख एक आधार है। इसका विस्तार कर आप विकिपीडिया की सहायता कर सकते हैं।
 v
 t
 e

श्रेणी:दिल्ली
श्रेणी:दिल्ली मेट्रो ब्लूलाइन
श्रेणी:दिल्ली मेट्रो आधार
श्रेणी:दिल्ली मैट्रो
श्रेणी:पिंक लाइन के मेट्रो स्टेशन
उनिके प्रिस्सिजा

उनिके प्रिस्सिजा (जन्म उनिके प्रिस्सिजा मउरेता (); जन्म 21 सितंबर 1970) एक इंडोनेशियाई पैदाइश वाली भारतीय अभिनेत्री, और मॉडल हैं। वह 1985 में किशोर मॉडलिंग से अपनी करियर की शुरूवात की।

वह 1996 में, पहली बार इंडोनेशियाई टेलीविजन श्रृंखला में एक अभिनेत्री के रूपमें काम किया। एक वर्ष के मुलाकात के बाद वो अभिनेता बुसेक डेप के साथ 6 जनवरी 2001 को जकार्ता में अनक मेन्तेन्ग श्रृंखला के सेट पर विवाह कर ली। 

उनकी शादी अलग मान्यताओं से हुवी और इससे एक लड़की अर्ला अइलनि मुच्तर का जन्म हुआ।   लेकिन दुर्भाग्य से अविश्वास और सामंजस्य नहीं मिलने के कारण बुसेक ने जुलाई 2007 में तलाक दे दिया। बाद में उनिके ने व्यापारी अमिन्सर रिफ्क्ज सर्कोनि के साथ 2008 में दूसरी बार शादी कर ली।

 सन्दर्भ 

 बाहरी कड़ियाँ 
 

श्रेणी:जीवित लोग
श्रेणी:अभिनेत्री
श्रेणी:इंडोनेशियाई अभिनेत्री
श्रेणी:1970 में जन्मे लोग
जीवन प्रत्याशा के आधार पर भारत के राज्यों की सूची

thumb|right|200px|भारत का जीवन प्रत्याशा मानचित्र

यह सूची जन्म के समय जीवन प्रत्याशा के आधार पर क्रमित है। इस सूची के आँकड़े 2011 में संयुक्त राष्ट्र विकास कार्यक्रम भारत द्वारा प्रकाशित मानव विकास सूचकांक प्रतिवेदन से लिए गए हैं।  इस प्रतिवेदन के आँकड़े वर्ष 2002 से 2006 के लिए हैं।

2004 में केरल की जन्म के समय जीवन प्रत्याशा सर्वाधिक थी। पूर्वोत्तर राज्यों के लिए आँकड़े अनुपलब्ध थे।

 स्थान  राज्य  जन्म के समय जीवन प्रत्याशा (2004)Life Expectancy at Birth by Gender, 1992 – 2004  Table 5A.10, India Human Development Index Report, page 287  1  केरल  74.0 2  पंजाब  69.4 3  महाराष्ट्र  67.2 4  हिमाचल प्रदेश  67.0 5  हरियाणा  66.2 5  तमिल नाडु  66.2 6  कर्णाटक  65.3 7  पश्चिम बंगाल  64.9 8  आन्ध्र प्रदेश  64.4 9  गुजरात  64.1 *  भारत  63.5 10  राजस्थान  62.0 11  बिहार  61.6 12  उत्तराखण्ड  60.0 12  उत्तर प्रदेश  60.0 13  उड़ीसा  59.6 14  असम  58.9 15  झारखण्ड  58.0 15  छत्तीसगढ़  58.0 16  मध्य प्रदेश 58.0

सन्दर्भ
भारत की जीवन प्रत्याशा में मामूली सुधार हुआ
श्रेणी:भारत के राज्यों और केन्द्र शासित प्रदेशों से संबंधित सूचियाँ
निर्धनता दर के आधार पर भारत के राज्यों की सूची

यह सूची भारत के राज्यों और केन्द्र-शासित प्रदेशों को 16 सितम्बर 2013 की स्थिति तक निर्धनता की दर के आधार पर क्रमित करती है। यह सूची भारतीय रिज़र्व बैंक द्वारा प्रकाशित 2013 के वार्षिक प्रतिवेदन से संकलित की गई है। क्रम-स्थान प्रतिशत में निर्धनता सीमा से नीचे रह रहे लोगों की गणना अनुसार दिया गया है और ऍम.आर.पी. उपभोग पर आधारित है।

 रैंक  राज्य/यु.टी.  गरीबी (गरीबी रेखा से नीचे के लोगों का %) 1  गोवा  5.09 2  केरल  7.05 3  हिमाचल प्रदेश  8.06 4  सिक्किम  8.19 5   पंजाब  8.26 6  आंध्र प्रदेश (तेलंगाना शामिल है)  9.20 7  जम्मू और कश्मीर  10.35 8  हरियाणा  11.16 9  उत्तराखंड  11.26 10  तमिलनाडु  11.28 11  मेघालय  11.87 12  त्रिपुरा  14.05 13  राजस्थान  14.70 14  गुजरात  16.63 15  महाराष्ट्र  17.35 16  नागालैंड  18.88 17  पश्चिम बंगाल  19.98 18  मिजोरम  20.87 19  कर्नाटक  20.91  **   भारत  21 .92  20  उत्तर प्रदेश  29.43 21  मध्य प्रदेश  31.65 22  असम  31.98 23  ओडिशा  32.59 24  बिहार  33.74 25  अरुणाचल प्रदेश  34.67 26  मणिपुर  36.89 27  झारखंड  36.96 28  छत्तीसगढ़  39.93  यू / टी    अंडमान और निकोबार द्वीप समूह    1.00   यू / टी    लक्षद्वीप    2.77   यू / टी    पुदुचेरी    9.69   यू / टी    दमन और दीव    9.86   यू / टी    दिल्ली    9.91   यू / टी    चंडीगढ़   21 .81' '
|-
|  यू / टी  ||  दादरा और नगर हवेली  || 39 .31' '

नोट
निर्धनता रेखा
 संघक्षेत्र = केन्द्र-शासित प्रदेश

इन्हें भी देखें
आर्थिक मुक्ति के आधार पर भारत के राज्यों की सूची
https://web.archive.org/web/20180214100235/https://timesofindia.indiatimes.com/india/Farmer-population-falls-by-9-million-in-10-years/articleshow/19813617.cms

सन्दर्भ

श्रेणी:भारत के राज्यों और केन्द्र शासित प्रदेशों से संबंधित सूचियाँ
चिश्ती तरीक़ा

thumb|चिश्ती तरीके की वंशावली को चित्रित करती एक मुद्रिका।

चिश्तिया सूफ़ीवाद का एक संप्रदाय है। यह सन 930 के आस-पास अफगानिस्तान के एक गाँव चिश्त में शुरू हुआ। यह संप्रदाय प्यार, सहनशीलता और खुलेपन  के कारण प्रसिद्ध है।Ernst, Carl W. and Lawrence, Bruce B. (2002) Sufi Martyrs of Love: The Chishti Order in South Asia and Beyond Palgrave Macmillan, New Yorks 1234567 4039-6026-7

सन्दर्भ

श्रेणी:सूफ़ीवाद
गूगल वॉयस खोज

गूगल वॉयस खोज या आवाज के आधार पर खोज एक गूगल उत्पाद है, जोकि उपयोगकर्ताओं को एक मोबाइल फोन या कंप्यूटर पर बोलकर गूगल खोज का उपयोग करने की अनुमति देता है।

 सन्दर्भ 

 बाहरी कड़ियाँ 
 

श्रेणी:गूगल
श्रेणी:गूगल सेवाएँ
भारत के सार्वजनिक क्षेत्रक बैंक

भारत में उन बैंकों को सार्वजनिक क्षेत्रक बैंक (Public Sector Banks (PSBs)) कहते हैं जिनमें ५०% से अधिक अंश (शेयर) किसी सरकार (केन्द्र सरकार या राज्य सरकार) के पास हों। इन बैंकों के शेयर शेयर बाजार (stock exchanges) में लिस्टेड होते हैं। भारत में सार्वजनिक क्षेत्रक बैंकों की संख्या 27 है। (21 राष्ट्रीयकृत बैंक + 6 स्टेट बैंक समूह (SBI + 5 सहयोगी बैंक))

 सार्वजनिक क्षेत्र उपक्रम (बैंक) 
 राष्ट्रीयकृत बैंक (सरकारी हिस्सेदारी प्रतिषद, मार्च 2023 के अंत में)

 भारतीय स्टेट बैंक (57.59%)
 केनरा बैंक (62.93%)
 बैंक ऑफ़ बड़ौदा (63.97%)
 पंजाब नैशनल बैंक (73.15%)
 इंडियन बैंक (79.86%)
 बैंक ऑफ़ इंडिया (81.41%)
 यूनियन बैंक ऑफ इंडिया (76.99%)
 बैंक ऑफ महाराष्ट्र (90.90%)
 सेण्ट्रल बैंक ऑफ़ इण्डिया (93.08%)
 यूको बैंक (95.39%)
 इण्डियन ओवरसीज़ बैंक (96.38%)
 पंजाब एंड सिंध बैंक (98.25%)

1 अप्रैल 2020 सके अनुसार भारत में 43 क्षेत्रीय ग्रामीण बैंक हैं।

इन्हें भी देखें
भारत के सार्वजनिक क्षेत्रक उपक्रम

श्रेणी:भारत में बैंक
लोकसभा सीटों के आधार पर भारत के राज्यों और संघ क्षेत्रों की सूची

यह सूची भारत के राज्यों और केन्द्र-शासित प्रदेशों को लोकसभा सीटों के आधार पर क्रमित करती है।State/UT wise Seats in the Lok Sabha and their reservation status   इस सूची में निर्वाचन क्षेत्रों के प्रकार परिसीमन आदेश 2008 के आधार पर विभाजित हैं।

+लोक सभा सामान्य निर्वाचन के तहत निर्वाचन सीटाे का  स्थान राज्यक्षेत्र प्रकार राज्य/केशाप्र  लोकसभा सीटें सीटों के प्रकार अनारक्षित अनुसूचित जाति अनुसूचित जनजाति 1  राज्य  उत्तर प्रदेश   80  63  17  0 2  राज्य  महाराष्ट्र  48  39  5  4 3  राज्य  बिहार  40  34  6  4 4 राज्य  आन्ध्र प्रदेश  25  20  4  5  राज्य  पश्चिम बंगाल  42  30  10  2 6  राज्य  तमिल नाडु 39  32  7 
  7  राज्य  मध्य प्रदेश  29  19  4  6 8  राज्य  कर्नाटक  28  21  5  2 9  राज्य  गुजरात  26  20 	2  4 10  राज्य  राजस्थान  25  18  4  3 11  राज्य  उड़ीसा  21  13 	3  5 12  राज्य  केरल  20  18 	2  - 13  राज्य  तेलंगाना  17  12 	3  2 14  राज्य  असम  14  11 	1  2 15  राज्य  झारखण्ड  14  8 	1  5 16  राज्य  पंजाब  13  9  4  - 17  राज्य  छत्तीसगढ़  11  6  1  4 18  राज्य  हरियाणा  10  8  2  - 19  के.शा.प्र.  दिल्ली  7  6  1  - 20  के. शा. प्र. जम्मू और कश्मीर  5  5  -  - 21  राज्य  उत्तराखण्ड  5  4  1  - 22  राज्य  हिमाचल प्रदेश  4  3  1  - 23  राज्य  अरुणाचल प्रदेश  2  2  -  - 24  राज्य  गोआ  2  2  -  - 25  राज्य  त्रिपुरा  2  1  -  1 26  राज्य  मणिपुर  2  1  -  1 27  राज्य  मेघालय  2  - 	-  2 28  के.शा.प्र.  अण्डमान और निकोबार द्वीपसमूह  1  1  -  - 29  के.शा.प्र.  चण्डीगढ़  1  1	 -  - 30  के.शा.प्र.  लद्दाख  1  1  -  - 31  के.शा.प्र.  दादर और नागर हवेली,दमन व दीव 2  -  -  2 32  राज्य  नागालैण्ड  1  1  -  - 33  के.शा.प्र.  पॉण्डिचेरी  1  1  -  - 34  राज्य  मिज़ोरम  1  -  -  1 35  के.शा.प्र.  लक्षद्वीप  1  -  -  1 36 राज्य  सिक्किम  1 1  -  - --  कुल  भारत  543  412  84  47

सन्दर्भ

श्रेणी:भारत के राज्यों और केन्द्र शासित प्रदेशों से संबंधित सूचियाँ
कोल्हापुर रियासत

thumb|Kolhapur State in the Imperial Gazetteer of India
कोल्हापुर रियासत (१७०७ से १९४९) एक ब्रिटिश भारत के समय भारतीय मराठा राजकीय रियासत थीं। जो कि दक्कन विभाग के अंतर्गत आती थी।  यह मराठा साम्राज्य का चौथी सबसे महत्वपूर्ण रियासत थी। इनके अलावा ये
रियासतें थी - बड़ोदा रियासत ,ग्वालियर रियासत और इंदौर रियासत। इस रियासत में भोंसले राजवंश के शासक १९ तोपों की सलामी के हकदार थे। इस प्रकार कोल्हापुर भी एक १९ तोपों के राज्य के रूप में जाना जाता था। कोल्हापुर रियासत के राज्य का झंडा एक निगल पूंछ नारंगी पताका था।Gazetteer, p. 380

thumb|शाहूजी द्वितीय (१८७४-१९२२)
thumb|right| कोल्हापुर का नया पैलेस
thumb|130px|महारानी ताराबाई.
सन्दर्भ

श्रेणी:मराठा साम्राज्य
श्रेणी:कोल्हापुर
श्रेणी:रियासत
ऐटॉपिक रोग

right|thumb|300px|प्रायः एटोपी प्रायः एक्जिमा के रूप में सामने आती है।
ऐटॉपिक रोग (Atopy या atopic syndrome) कुछ अतिसंवेदनशील एलर्जी होने की एक पूर्वानुकूलता (predisposition) है। 

श्रेणी:रोग
पूर्वी समय मंडल

पूर्वी समय मंडल'' () संयुक्त राज्य अमेरिका के सत्रह पूर्वी राज्यों, पूर्वी कनाडा के कुछ हिस्सों और मेक्सिको के क़्विनताना रू राज्य, मध्य अमेरिका में पनामा और कैरिबियाई द्वीपों में इस्तेमाल होने वाला समय मंडल है।

वो क्षेत्र जो पूर्वी मानक समय (EST) का इस्तेमाल करते हैं यूटीसी से पांच घंटे पीछे होते हैं। पूर्वी दिवालोक समय (EDT'''), जब बसंत ऋतु और गर्मियों में दिवालोक बचत समय का इस्तेमाल करते हैं तब यूटीसी से चार घंटे पीछे होते हैं।

इतिहास

१९६६ के अमेरिकी एकसमान समय कानून के अनुसार दिवालोक बचत समय की शुरुवात अप्रैल के अंतिम रविवार से होनी थी औराक्तूबर के अंतिम रविवार तक चलनी थी।  १९८७ में इस कानून में परिब्वर्तन करके दिबस की शुरुवात अप्रैल के पहले रविवार से कर दी गई।

कनाडा

कनाडा के निम्नलिखित प्रान्त और क्षेत्र पूर्वी समय मंडल का हिस्सा हैं।
 अधिकांश ओंटारियो,
 अधिकांश क़्युबेक,
 अधिकांश नुनावुत

संयुक्त राज्य अमेरिका

कोलम्बिया जिला और सत्रह अन्य राज्य पूर्वी समय मंडल में स्थित हैं।

 कनेक्टिकट
 डेलावेयर
 जॉर्जिया
 माईने
 मैरीलैंड
 मैसाचुसेट्स

 न्यू हैम्पशायर
 न्यू ज़र्सी
 न्यू यॉर्क
 उत्तरी कैरोलीना
 ओहायो
 पेनसिलवेनिया

 र्होड आईलैंड
 दक्षिणी कैरोलीना
 वेरमौंट
 वर्ज़ीनिया
 पश्चिमी वर्ज़ीनिया

छ: राज्य मध्य और पूर्वी समय मंडलों में बंटे हुए हैं।

 अलाबामा
 फ्लोरिडा
 इंडियाना
 केंटकी
 मिशीगन
 टेनेसी
राजधानी वाशिंगटन डीसी और न्यूयॉर्क जैसे बड़े व राजनीतिक तथा आर्थिक रूप से महत्वपूर्ण शहरों के इस समय मंडल में होने की वजह से अमेरिका में किसी भी घटना के वर्णन के लिये इस समय को बहुत इस्तेमाल किया जाता है।

मेक्सिको

 क़्विनताना रू: मेक्सिको का वो पूर्वी राज्य है जिसने लगभग १७ वर्षों तक (1982 से 1998) तक पूर्वी मानक समय का इस्तेमाल किया। इसके बाद से मध्य मानक समय का इस्तेमाल करने के बाद १ फरवरी २०९१५ से इसने पुन: इसका इस्तेमाल करना शुरु कर दिया है।

कैरिबियाई द्वीपसमूह
बाहामास, केमन द्वीपसमूह और हैती आधिकारिक तौर पर सर्दियों में पूर्वी मानक समय और गर्मियों में पूर्वी दिवालोक बचत समय का इस्तेमाल करते हैं। क्यूबा भी अक्सर ऐसा ही करता है। तुर्क और कैकस द्वीपसमूह भी पहले इसी समय मंडल का इस्तेमाल करते थे लेकिन २०१५ में उन्होंने अटलांटिक समय मंडल अपना लिया।

मध्य अमेरिका
मध्य अमेरिका में पनामा भी पूर्वी मानक समय यूटीसी-०५:०० का पूरे वर्ष इस्तेमाल करता है।

इन्हें भी देखें

सन्दर्भ

बाहरी कड़ियाँ
 Official U.S. time in the Eastern time zone
 North American Time Zone border data and images
 World time zone map
 U.S. time zone map
 History of U.S. time zones and UTC conversion
 Canada time zone map
 Time zones for major world cities
 Official times across Canada
 Federal Regulations defining time zones

Category:समय मंडल
Category:कनाडा में समय
Category:मेक्सिको में समय
Category:अमेरिका में समय मंडल
बहुमत की सरकार

thumb|400px|भारत का केन्द्रीय मंत्रिमण्डल
thumb|400px|
किसी  संसदीय व्यवस्था मे संसद या विधानसभा में सबसे ज्यादा सदस्यों वाले दल के द्वारा पूर्ण बहुमत जुटाकर बनाई गई सरकार को बहुमत की सरकार कहते हैं। बहुमत के लिये जरूरी आंकणों के होने की वजह से किसी अल्पमत की सरकार की तुलना में ये सरकार ज्यादा स्थायी होती है।

बहुमत की सरकार के पास अपने प्रस्ताव पारित कराने के सबसे ज्यादा संभावनाएँ होती हैं, और इनके विधेयक कभी कभार ही सदन में हारते हैं। इसकी तुलना में एक अल्पमत की सरकार को अपने विधेयक पारित कराने और अपनी बात मनवाने के लिये लगातार साथी और विरोधी दलों से मोल-भाव करते रहना पड़ता है। ऐसे में भ्रष्टाचार की संभावनाएँ बलवती हो जाती हैं।

शब्द "बहुमत की सरकार" किसी सदन में एक से अधिक समान विचार वाले दलों के गठबंधन वाली स्थायी सरकार को भी कह सकते हैं जहाँ किसी एक के समर्थन खींचने की संभावना नगण्य हो। ऐसा उदाहरण भारत में भाजपा और शिव सेना का है जो लगभग समान विचारधारा वाले दल हैं और दशकों से विभिन्न कार्यपालिकाओं में सम्मिलित सरकार चलाते हैं। फ़िलहाल २०१४ से २०१९ के लिये भारत में नरेंद्र मोदी के नेतृत्व वाले राष्ट्रीय जनतांत्रिक गठबंधन को बहुमत मिला है और २८२ की तुलना में इनके पास लोकसभा में ३३० से ज्यादा सीटें हैं।

अन्य उदाहरण २०१०-१५ के दौरान यूनाइटेड किंगडम में मिलता है जहाँ कंज़र्वेटिव व लिबरल डेमोक्रैट दलों ने मिलकर बहुमत की सरकार चलायी। कंज़रवेटिवों ने २०१० के चुनावों में सबसे ज्यादा सीटें हासिल कीं लेकिन बहुमत की संख्या से पीछे रह गये। ऐसे में लिबरल डेमोक्रैट्स के साथ मिलकर उन्होंने हाउस ऑफ कॉमन्स में एक ठोस बहुमत की सरकार बना ली जो पांच साल की पूरी अवधि तक काम करती रही।

सन्दर्भ

बाहरी कड़ियाँ
पोलैंडः दक्षिणपंथी पार्टी को 'पूर्ण बहुमत'
कश्मीरः बड़ी कठिन है डगर बहुमत की

श्रेणी:राजनीतिक शब्दावली
ईशान किशन

इशान किशन (जन्म १८ जुलाई १९९८) एक भारतीय प्रथम श्रेणी के क्रिकेटर जो झारखंड के लिए खेलतें है। २२ दिसंबर २०१५ को उन्हें 2016 अंडर 19 क्रिकेट विश्व कप के लिए भारत की टीम के कप्तान के रूप में नामित किया गया था। ईशान एक बाएं हाथ के बल्लेबाज और विकेटकीपर है। किशन २०१८ इंडियन प्रीमियर लीग में मुंबई इंडियंस की टीम का हिस्सा हैं।

प्रारंभिक जीवन और पृष्ठभूमि

ईशान का जन्म बिहार नवादा जिला के नवादा शहर में हुआ था। उनके जन्म के बाद पटना, सिफ्ट हो गए थे। उनके पिता का नाम प्रणव पांडे है वह पेशे से बिल्डर है। ईशान का जन्म एक भूमिहार परिवार में हुआ। ईशान के भाई राज ने, उसे क्रिकेट को अपने कैरियर के रूप में आगे बढ़ाने में उसका समर्थन किया। इनके कोच संतोष कुमार के अनुसार, उसकी प्रतिभा मौजूदा भारतीय टीम के कप्तान महेंद्र सिंह धोनी और ऑस्ट्रेलिया के पूर्व विकेटकीपर  और बल्लेबाज एडम गिलक्रिस्ट जैसे खिलाड़ियों का अपना आदर्श मानते है।

ईशान किशन का औरंगाबाद जिले से गहरा नाता है। औरंगाबाद जिले के दाउदनगर अनुमंडल अंतर्गत गोरडीहा गांव में ईशान का पैतृक आवास है। ईशान की दादी सुचित्रा सिन्हा नवादा में सिविल सर्जन थी। रिटायरमेंट के बाद दादी ने नवादा में ही अपना घर बना लिया। वहीं उनके माता-पिता दवा व्यवसाय से जुड़े रहे। बाद में वे सभी पटना चले गए और वहीं बस गए।

हाल में ईशान ने पटना में आलिशान घर बनाया है। दादा इलाहाबाद से कनीय अभियंता के पद से सेवानिवृत्त हुए हैं। जानकारी के मुताबिक़ वर्ष 2008-09 में गया जिले में बिहार अंडर-16 के खिलाड़ियों का चयन हो रहा था। चयन समिति के अध्यक्ष औरंगाबाद जिले के वरीय स्वतंत्र पत्रकार रवि सिंह थे जिन्होनें पहली बार ईशान किशन का चयन कर उन्हें क्रिकेट की मुख्य धारा से जोड़ा था।

कैरियर

 अंतरराष्ट्रीय कैरियर 
2022 में श्रीलंका के खिलाफ ईशान किशन ने टी-20 मुकाबले में 56 बॉल खेलीं और 89 रन बनाए थे जिसके वजह से वो, टी-20 क्रिकेट में भारत की तरफ से एक पारी में बतोर विकेट कीपर सबसे ज्यादा रन बनाने का रिकॉर्ड उनके नाम होगया है |

आईपीएल कैरियर

इंडियन प्रीमियर लीग में इन्होंने साल २०१६ में गुजरात लॉयन्स के लिए हुए शुरुआत की थी और २०१७ तक इसी टीम के लिए खेले थे लेकिन २०१८ इंडियन प्रीमियर लीग में इन्हें मुंबई इंडियंस ने खरीदा और अच्छा प्रदर्शन करते हुए कोलकाता नाइट राइडर्स  के खिलाफ एक मैच में इन्होंने महज १७ गेंदों पर अर्धशतक पूरा किया।

2022 इंडियन प्रीमियर लीग की नीलामी में ईशान किशन को [[मुम्बई इंडियन्स] ने 15.25 करोड़ रुपये में खरीदा।

 सन्दर्भ 

 बाहरी कड़ियाँ 
 

श्रेणी:1998 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:क्रिकेट आधार
श्रेणी:बाएं हाथ के बल्लेबाज
श्रेणी:भारतीय विकेटकीपर
श्रेणी:पटना के लोग
पेगासस एयरलाइन्स

अंगूठाकार|पेगासस एयरलाइन्स
अंगूठाकार|पेगासस एयरलाइन
पेगासस एयरलाइन्स टर्की की एक कम-लागत वाली एयरलाइन्स है जिसका मुख्य कार्यालय पेंद्रिक, इस्तांबुल शहर  के कुर्तक क्षेत्र मे है। पूर्व मे एयर लिंगस के साथ चार्टर विमान सेवा के रूप मे कार्यरत यह एयरलाइन्स अब पूर्ण रूप से एसस होल्डिंग्स के स्वामित्व मे है। 

इतिहास

इस विमान सेवा का आरंभ १ दिसंबर १९९० को नेट और सिलकर नाम के दो व्यावसायिक घरानों के द्वारा एयर लिंगस के साथ पेगासस एयरलाइन्स के नाम से एक चार्टर विमान सेवा शुरू किए जाने के करार से हुई और दो बोइंग ७३७-४०० विमानों के साथ इसकी सेवाएँ १५ अप्रैल १९९० से शुरू की गयीं। परंतु इसके गठन के चार महीने बाद ही इराक़-कुवैत युद्ध एवम् इसके परिणाम स्वरूप छिड़े सामरिक संघर्ष ने टर्की के पर्यटन  पर गहरा असर डाला और इससे पेगासस एयरलाइन्स की भी सेवाएँ भी बुरी तरह प्रभावित हुईं।

संकट की समाप्ति के बाद ११९२ से तुर्की मे फिर से पर्यटक लौटने लगे और पेगासस एयरलाइन्स ने भी अपने बेड़े मे एक और बोइंग ७३७-४०० शामिल कर लिया। गर्मी के मौसम की बढ़ती माँग को पूरा करने के लिए ने दो और एयरबस ३२०ए भी पट्टे पर लिए। 

दो सकारात्मक परिणाम वाले वर्षों के बाद १९९४ मे इर लिंगस और नेट ने अपनी हिस्सेदारी इस्तांबुल-स्थित यपि क्रेडितबांक को बेच दी और 
स तरह पेगासस एयरलाइन्स एक शुद्ध रूप से तुर्क कंपनी बन गयी। 

४ सितंबर १९९७ को पेगासस एयरलाइन्स ने एक बोइंग ७३७-४०० और एक बोइंग ७३७-८०० विमान खरीदने के लिए बोइंग कमर्शियल एरप्लन्स के पास ऑर्डर किया और इस तरह यह बोइंग ७३७ नेक्स्ट जेनरेशन विमान खरीदने वाली पहली तुर्क एयरलाइन कंपनी बन गयी। साथ ही ने और १० बोइंग ७३७-८०० पट्टे पर लेने के लिए आई. एल. एफ. सी. के साथ एक करार भी किया। 

जनवरी २००८ मे एसस होल्डिंग्स ने पेगासस एयरलाइन्स को खरीद लिया और अली सबंसी को इसका चेयरमैन बना दिया। दो महीने बाद ही कंपनी ने पेगासस एयरलाइन्स को चार्टर एयरलाइन्स से बदल कर कम-लागत वाली एयरलाइन्स का रूप दे दिया। नवंबर २००५ मे और १२ नये बोइंग ७३७-८०० खरीदने का फ़ैसला किया और नवेंबर २००८ मे १२ और बोइंग ७३७-८०० खरीदे गये। २००८ से सौदे मे यह भी शामिल किया गया के बाजार के माँग को देखते हुए इस ऑर्डर को १४९-सीट वाले बोइंग ७३७-७०० अथवा २१५ सीट वाले बोइंग ७३७-९०० मे भी बदला जा सकता है। 

गंतव्य

मुख्य आलेख :- पेगासस एयरलाइन्स के गंतव्य
कोड साझेदारी समझौते 

•	एयर बर्लिन

•	आज़रबाइजान एरलाइन्स

•	आई जेड एयर 

•	केएलएम

विमान दस्ता

जून२०१५ की ताज़ा जानकारी के अनुसार पेगासस एयरलाइन्स के विमान दस्ते मे निम्नांकित विमान शामिल थे.

केबिन
पेगासस एयरलाइन्स सभी विमानो के सभी दर्जों मे एक जैसी आंतरिक संरचना के साथ कार्य करता है और सभी विमानों मे "फ्लाइयिंग केफे' उपलब्ध होता है। जहाँ यात्री अतरिक्त भुगतान कर के गर्मागर्म भोजंन प्राप्त कर सकते हैं। पेगासस एयरलाइन्स अपने विमाओं मे उड़ान के दौरान मनोरंजन सुविधा उपलब्ध कराने पर भी विचार कर रहा है। जिसमे यात्रियों को हेड फोन के लिए अलग से पैसा देना होगा।

सन्दर्भ

श्रेणी:विमान सेवा
श्रेणी:तुर्की
पन्हाला दुर्ग

पन्हाला दुर्ग जो कि इन नामों से (पन्हालगढ़ ,पनाला ,पहाला) भी जाना जाता है। जो भारतीय राज्य महाराष्ट्र के कोल्हापुर ज़िले से दक्षिण पूर्व से २० किलोमीटर की दूरी पर स्थित है। 
thumb|150px|left|पन्हाला दुर्ग में मयूर
पन्हाला दुर्ग का निर्माण ११७८ में किया था इनके साथ १५ और दुर्गों का निर्माण भी किया था। .
thumb|पन्हाला दुर्ग में बाजी प्रभु देशपांडे की मूर्ति 

thumb|पन्हाला दुर्ग में शिवा काशिद की मूर्ति
सन्दर्भ

श्रेणी:कोल्हापुर
श्रेणी:महाराष्ट्र में दुर्ग
क्लेरियन होटेल, लिमरिक

thumb|350px| क्लेरियन होटेल, लिमरिक- एक अदभुद पर्यटक स्थल। 

क्लेरियन होटेल, लिमरिक इस शहर के स्टीमबोट क़्वे क्षेत्र में शॅनन नदी के किनारे बसा एक १७ मंज़िला होटेल है। यह क्लेरियन होटेल समूह के क्लेरियन ब्रांड का एक अंग है। इसे २००२ में €२० मिलियन की लागत से बनाया गया थ। विख्यात रग्बी स्टेडियम थमोंड पार्क के निकट बसा होने के कारण सभी टीम्स जो इस स्टेडियम में मन्सटर लीग के दौरान खेलती हैं, इसी होटेल में ठहरना पसंद करती हैं। एक प्रकार से क्लेरियन होटेल लिमरिक मन्सटर रग्बी के घर जैसा है। 

क्लेरियन होटेल

क्लेरियन होटेल लिमरिक एक चार-सितारा होटेल  है एवं वर्तमान में यह आइयर्लॅंड का सबसे उँचा होटेल है। १८७ फीट के उँचाई के साथ यह रिवरपाइंट के बाद लिमरिक शहर की दूसरी और आइयर्लॅंड की १३वीं सबसे उँची इमारत है। इस होटेल में नदी के ओर बसे १५८ वातानुकूलित कमरे, ३ सूयीट ओर १ पेंटहाउस है। होटेल की सबसे उँची मंज़िल पर बने पेंटहाउस से पूरे शहर का विहंगम दृश्य देखने को मिलता है। इसके रेस्तराँ का नाम सिनेरगई है। वाहन खड़े करें की सुविधा सड़क के दूसरी तरफ अतिरिक्त भुगतान के साथ उपलब्ध है।

क्लेरियन होटेल के सभी क्मरों में ३२इंच का टीवी, असीमित १०० एमबीपीएश की स्पीड वाली मुफ़्त वाई फ़ाई सुविधा और २४ घंटे उपल्बध खानपान सेवा होती है। मई २०१५ से ही क्लेरियन होटेल एक धुम्रपान रहित होटेल बन गया है और इसके सभी बेडरूम धुम्रपान रहित हैं।

इस होटेल में स्थित सिनर्गी रेस्टोरेंट लिमरिक के सबसे अच्छे रेस्तरां में से एक माना जाता और यहाँ रोमांचक जायके के साथ ताजा, स्थानीय, मौसमी उत्पादन वाले व्यंजन उपलब्ध होते हैं जो कि अपने विशिष्ट स्वाद के लिए जाने जाते हैं।

कूडोस बार में एक आरामदेह वातावरण के साथ एशियन खानपान और चुने हुए युरोपियन व्यंजनों का भी मज़ा लिया जा सकता है। यहाँ दुनिया भर के प्रसिद्ध शराब और बियर ब्रॅंड्स भी उपलब्ध होते हैं। होटेल में ठहरने वाले अतिथि कई तरह की अन्य सुविधेयों का भी लाभ उठा सकते हैं। जैसे की सभी अतिथियों के लिए सेवेन्थ हेवेन डे स्पा (जो की होटेल से १० मिनिट की दूरी पर है) में १०% की छूट उपलब्ध है। होटेल के सामने ही स्थित बेल्लीशसीमो हेर एंड ब्यूटी भी १०% की छूट देता है।

स्थान महत्व

यह होटेल जेम्स केसी वॉक के सामने स्टीमबोट क़्वे पर स्थित है। शॅनन हवाई अड्डे से १५ मिनट के दूरी पर बसा यह होटेल लिमरिक शहर के ठीक मध्य में अवस्थित है। शहर के तीन प्रमुख ऐतिहासिक स्थल - किंग जॉन'स कॅसल, हंट म्यूज़ीयम और बूनरत्ती कॅसल एवम् फोक पार्क इस होटेल के इर्द गिर्द ही स्थित हैं।

सन्दर्भ

श्रेणी:होटल
ट्रायक

right|thumb|150px|ट्रायक का प्रतीक
right|thumb|300px|विभिन्न आकार-प्रकार के ट्रायक
left|thumb|300px|एक सरल परिपथ में ट्रायक की कार्यविधि

ट्रायक (TRIAC) तीन सिरों (टर्मिनल) वाली एक इलेक्क्त्रानिक युक्ति है जो ट्रिगर किये जाने पर दोनों दिशाओं में (आगे और पीछे) धारा को प्रवाहित होने देती है। इसका 'ट्रायोड' नाम 'ट्रायोड फॉर अल्टरनेटिंग करेण्ट' के लिये दिया गया है। पार्श्व चित्र में ट्रायोड का संकेत दिया गया है जिसमें A1 एनोड१ है, A2 एनोड२ है तथा G गेट है जो 'ट्रिगर' करने के काम आता है। प्रायः एनोड१ और एनोड२ को मुख्य टर्मिनल १ (MT1) तथा मुख्य टर्मिनल २ (MT2) कहा जाता है।

चूंकि यह दोनों दिशाओं में धारा बहने देता है, अतः एक ट्रायोड दो एस सी आर के समतुल्य है जो एन्टी-पैरेलेल जुड़े हों। 

 ट्रायक के आँकड़े का उदाहरण 
+ एक समान्य ट्रायक के स्पेसिफिकेशन  090119 nxp.com st.com 100922 Variable name        Parameter                             Typical value            Gate threshold voltage                0.7-1.5 V  Gate threshold current                 mA  Repetitive peak off-state forward voltage    V  Repetitive peak off-state reverse voltage    V  RMS on-state current  A  On-state current, non-repetitive peak   A  On-state forward voltage   V

सन्दर्भ

इन्हें भी देखें
सिलिकॉन कन्ट्रोल्ड रेक्टिफायर (SCR)
ट्रायोड

श्रेणी:शक्ति इलेक्ट्रानिकी
श्रेणी:इलेक्ट्रानिक युक्तियाँ
गन्ना कारखाना

right|thumb|300px|गन्ने के एक कारखाने का बाहरी दृष्य
right|thumb|300px|गन्ने के कारखाने के अन्दर का दृष्य
right|thumb|300px|गन्ना पेरने के लिए बना लकड़ी का कोल्हू

गन्ने से कच्ची चीनी या सफेद चीनी बनाने वाले कारखानों को गन्ना कारखाना कहते हैं। गन्ने को पेरकर उससे रस निकालने वाले यन्त्रों भी 'गन्ना मिल' कहा जाता है।

सन्दर्भ

इन्हें भी देखें
गन्ना
गन्ना का रस
गुड़
शक्कर

बाहरी कड़ियाँ
द सुगरकेन इंजीनियर (अंग्रेजी में)
चीनी से संबन्धित आनलाइन शब्दावली (अंग्रेजी में)

श्रेणी:भोज्य उद्योग
रोगजनक

right|thumb|300px|पपीता के पत्ते के ऊपरी सतह पर 'ब्लैक स्पॉट' नामक रोग - यह ऐस्पेरिस्पोरिअम कैरिकी (Asperisporium caricae) नामक कवक के कारण होता है।
रोगजनक (pathogen) उन्हें कहा जाता है, जिनके कारण कई तरह के बीमारियों का जन्म होता है। इसमें विषाणु, जीवाणु, कवक, परजीवी आदि आते हैं। यह किसी भी जीव, पेड़-पौधे या अन्य सूक्ष्म जीवों को बीमार कर सकते हैं। मानव में जीवों के कारण होने वाले रोग को भी रोगजनक रोगों के रूप में जाना जाता है।

प्रकार
शैवाल

शैवाल एकल-कोशिका वाले सुकेन्द्रिक (यूकेरियोट) हैं, जो आमतौर पर गैर-रोगजनक होते हैं, हालांकि इनके रोगजनक किस्में भी मौजूद हैं। इन रोगजनक क़िस्मों में प्रोटोथेका नामक शैवाल भी आता है। इसके कारण कुत्तों, बिल्लियों, मवेशियों और मनुष्यों में प्रोटोथेकोसिस नामक रोग होता है। प्रोटोथेका एक प्रकार का हरे रंग का शैवाल होता है, जिसमें क्लोरोफिल की कमी होती है। यह शैवाल अक्सर मिट्टी और सीवेज में पाया जाता है। मानवों में प्रोटोथेकोसिस नामक दुर्लभ संक्रमण का अधिकांश मामलों में यही कारण होता है।

जीवाणु
ज़्यादातर जीवाणु या बैक्टीरिया, जो लंबाई में 0.15 से 700 μM के बीच हो सकते हैं, मानव के लिए हानिरहित या फायदेमंद होते हैं। हालांकि जीवाणुओं की एक छोटी सूची में कुछ रोगजनक जीवाणु भी आते हैं, जो संक्रामक रोगों का कारण बनते हैं। ऐसे जीवाणु कई तरह से बीमारी पैदा कर सकते हैं। इनमें से एक तरीका है, जिसमें वे उस जीव की कोशिकाओं को सीधे प्रभावित करते हैं और एंडोटॉक्सिन का उत्पादन करते हैं, जो उस जीव की कोशिकाओं को नुकसान पहुंचाती है या हमारे रोग प्रतिरोधक प्रणाली को ऐसा दिखाती है कि वह कोशिका खराब हो चुकी है।

कवक या फफूंद

कवक या फफूंद एक प्रकार के जीव हैं, जो सुकेन्द्रिक (यूकेरियोट) होते हैं और रोगजनक के रूप में कार्य करते हैं। अब तक लगभग 300 ज्ञात प्रजातियों का पता चला है, जो मनुष्यों के लिए रोगजनक का कार्य करते हैं। आमतौर पर कवक बीजाणुओं का आकार 4.7 μm (माइक्रोमीटर) से कम होता है, हालांकि कुछ इससे बड़े आकार के भी होते हैं।

प्रायन
प्रायन (Prion) उल्टे-पुल्टे गलत तरीके से मुड़े हुए प्रोटीन होते हैं, जो संक्रमणीय होते हैं और मस्तिष्क में सामान्य प्रोटीन के असामान्य मोड़ को प्रभावित कर सकते हैं।

वायरोइड

वायरोइड और वायरस के बीच भ्रमित न हों। वायरोइड ज्ञात संक्रामक रोगजनकों में से सबसे छोटा होता है। यह केवल गोलाकार, एकल-धागे वाला आरएनए होता है, जिसमें कोई प्रोटीन का आवरण नहीं होता है।

विषाणु
इन रोगजनकों के कारण चेचक, इनफ्लुएंजा, गलसुआ, खसरा, कोरोना,[इबोला वायरस रोग|इबोला]] और रूबेला आदि रोग हो सकते हैं। समान्यतः इसकी लंबाई 20-300 नैनोमीटर के मध्य होती है।

अन्य परजीवी

सन्दर्भ

बाहरी कड़ियाँ

श्रेणी:रोग
श्रेणी:स्वास्थ्यविज्ञान
श्रेणी:फैलने वाले रोग
आईपैड प्रो

thumb|140px
आईपैड प्रो एक टैबलेट कम्प्यूटर है, जिसका निर्माण एप्पल ने किया है। 9 सितम्बर 2015 को इसके बारे में बताया गया और 11 नवम्बर 2015 को इसे बाजार में उतारा गया। यह 12.9इंच के स्क्रीन के साथ उपलब्ध है।

सन्दर्भ

बाहरी कड़ियाँ

श्रेणी:एप्पल इंक॰ के उत्पाद
वेलकम मेट्रो स्टेशन

वेलकम मेट्रो स्टेशन दिल्ली मेट्रो की रेड लाइन पर स्थित है।

 फेज III 
फेज III के तहत, वेलकम स्टेशन इनर रिंग रोड लाइन के साथ एक इंटरचेंज बनने के लिए प्रस्तावित है।
उसी के लिए काम शुरू किया गया है।

 सन्दर्भ 

alt=Stub icon|15x15pxदिल्ली मेट्रो से संबंधित यह लेख एक आधार है। इसका विस्तार कर आप विकिपीडिया की मदद कर सकते हैं। v
 t
 e

श्रेणी:दिल्ली मैट्रो
श्रेणी:दिल्ली मेट्रो रेडलाइन
श्रेणी:दिल्ली मेट्रो आधार
श्रेणी:पिंक लाइन के मेट्रो स्टेशन
विशाल दादलानी

विशाल दादलानी एक भारतीय गायक ,म्यूज़िक रिकॉर्ड निर्माता, रचनाकार है। Pentagram (Indian band) अब तक विशाल दादलानी लगभग ३०० से ४०० गाने जा चुके है। इनका जन्म मुम्बई में सन २८ जून १९७३ को हुआ था। इन्हें बचपन से ही संगीत से विशेष लगाव था इस कारण इनके माता-पिता भी बहुत प्रेम करते थे।  विशाल का जन्म एक सिंधी परिवार में हुआ था जो मुम्बई महाराष्ट्र में रहते थे। ये एक स्वयं सीखे संगीतकार है और ये रॉक, इलेक्ट्रॉनिका तथा हिप-हॉप शैली में गायन करते हैं। इन्होंने अपनी शिक्षा हिल ग्रेंज हाई स्कूल से शुरू की थी He is often seen tweeting about his college and paying respect to his teachers on social media." Retrieved 19 August 2015 http://canvas.scoopwhoop.com/article/13-famous-alumni-from-jai-hind-college-mumbai 
सन्दर्भ

बाहरी कड़ियाँ
 
 Vishal Dadlani on Twitter
 Vishal Dadlani on Ganna.com
 Vishal Dadlani on Spotify.com

श्रेणी:भारतीय गायक
श्रेणी:जीवित लोग
श्रेणी:1973 में जन्मे लोग
श्रेणी:मुम्बई के लोग
सार्थक अंक

किसी राशि के मापन में प्रयुक्त वे अंक जो मापक यंत्र की याथार्थ के अंतर्गत उस रासी के मान को व्यक्त करते है सार्थक अंक कहलाते है अर्थात सार्थक अंक किसी मापन में अंकों की वह संख्या है जिसकी शुद्धता स्पष्ट है या निश्चित है ।‌‌ अन्य शब्दों में सार्थक अंक किसी प्रयोग द्वारा शुद्धता से प्राप्त माप में अंकों की संख्या से एक अधिक होता है जहां अंतिम अंक निश्चित नहीं होता है। निम्नलिखित अंकों को छोड़कर सभी अंक सार्थक माने जाते हैं-

 आरम्भ के सभी शून्य 
 बाद के वे शून्य (Trailing zeros) जो केवल जगह भरने और संख्या का 'स्केल' बताने के लिये लगाये गये हों। (इसके बारे में नीचे और देखिये)
 मिथ्या अंक (Spurious digits) - उदाहरण के लिये मूल आंकडों का प्रेसिजन कम होने के बावजूद गणना करते समय अधिक प्रेसिजन से गणना कर देना।
 माना kg में किसी राशि को 2 kg में व्यक्त किया है, इसमें सार्थक अंको की संख्या 1 है। यदी इस राशि को हम ग्राम में बदल दे तो 2000 हजार हो जाता है फिर भी इसमें सार्थक अंको की संख्या 1 ही होगी क्योंकि हमारे यन्त्र का माप kg में है। *जो संख्या किसी माँपित मान को प्रदर्शित नहीं करती हैं अर्थात जो संख्याएं बिना मापन अथवा गिन कर प्राप्त होती हैं वे यथार्थ होते हैं तथा उनके सार्थकता अनंत होती है।

सार्थक अंक के नियम
 सभी अशून्य अंक सार्थक होते हैं।
 दो अशून्य अंकों के बीच आने वाला शून्य भी सार्थक होता है।
 संख्या के आरम्भ में आने वाले शून्य (Leading zeros) कभी भी सार्थक नहीं होते।
 दशमल बिन्दु से युक्त किसी संख्या में, अन्तिम अशून्य अंक के बाद आने वाले सभी शून्य सार्थक होते हैं।
 दशमल बिन्दु से रहित संख्या में, अन्तिम अशून्य अंक के दाहिने आने वाले शून्य सार्थक हो भी सकते हैं और नहीं भी। इसके लिये कुछ और सूचना दी गयी होनी चाहिये।
 किसी संख्या में दशमलव के दाईं ओर आने वाले सभी शून्य सार्थक नहीं होते। जैसे 0.01 में 01 सार्थक अंक होंगे।
 उदाहरण
 9858.76 में 6 सार्थक अंक हैं।
 0.009 876 में भी 4 ही सार्थक अंक हैं।

श्रेणी:मापन
तंदूर

right|thumb|230px|चूल्हे में पकी चपाती
right|thumb|230px|अफ्रीका का तन्दूर
thumb|230px|भारतीय उपमहाद्वीप का एक तंदूर।
तंदूर भोजन बनाने का एक उपकरण है जिसका प्रयोग केंद्री, दक्षिण और पश्चिमी एशिया के साथ-साथ कॉकस में किया जाता है। इससे मिली-जुली विधियां मध्य-एशिया, अफगानिस्तान और पाकिस्तान में भी प्रचलित हैं. इस विधि का खाना तंदूरी चूल्हे में बनाया जाता है, जो मिट्टी का बना होता है।

सन्दर्भ

श्रेणी:भारतीय खाना
महालक्ष्मी अय्यर

महालक्ष्मी अय्यर एक भारतीय हिन्दी तथा तमिल की पार्श्वगायक है। 
इन्होंने कई हिन्दी ,तमिल के अलावा बंगाली तेलुगु इत्यादि भाषाओं में  गीत  गाये  है। 

श्रेणी:गायिका
श्रेणी:पार्श्वगायक
श्रेणी:जीवित लोग
श्रेणी:मुम्बई के लोग
श्रेणी:भारतीय गायिका
सन्दर्भ
दिसम्बर २०१५ हिंदू कुश भूकंप

२५ दिसंबर २०१५ को हिंदू कुश के क्षेत्र में एक 6.3 परिमाण के भूकंप ने दक्षिण एशिया को प्रभावित किया। पाकिस्तान में एक महिला की मृत्यु हो गई। पाकिस्तान और अफगानिस्तान में कम से कम 100 लोग घायल हो गए। भूकंप को ज्यादातर ताजिकिस्तान और भारत में महसूस किया गया था। अफगानिस्तान-तजाकिस्तान के सीमा क्षेत्र में भूकंप का केंद्र 203.4 किलोमीटर की गहराई पर होने की सूचना मिली थी।

 पृष्ठभूमि 
left|thumb|क्षेत्रीय टेक्टोनिक प्लेटों के चित्रण का मानचित्र
 क्षेत्र  मरने वालों कीसंख्या  घायलों की संख्या  ख़ैबर पख़्तूनख़्वा  3  83  गिलगित-बल्तिस्तान  1  5  नंगरहार प्रान्त   12 कुल  4  100
 उसी क्षेत्र में अक्टूबर २०१५ में 7.3 Mw का भूकंप महसूस किया गया गया था जिसमे पाकिस्तान और अफ़गानिस्तान में कुल 398 लोगों की मृत्यु और 2,536 घायल हुए थे। 
 दक्षिण एशिया के पहाड़, टेक्टोनिक प्लेटों की टक्कर से ऊपर ढकेले जाने के कारण, विनाशकारी भूकंप से ग्रस्त हैं। अप्रैल 2015 में एक भूकंप, जो नेपाल के 80 वर्षो में सबसे भीषण भूकंप था, जिसमे 9,000 से अधिक लोग मारे गए।
पिछली बार उसी क्षेत्र में समान परिमाण वाला 7.6 Mw का भूकंप ठीक दस वर्ष पहले अक्टूबर, 2005 में आया था जिसके परिणामस्‍वरूप 87,351 लोगों की मृत्‍यु हुई, 75,266 घायल हुए, 2.8 मिलियन (28 लाख) लोग विस्‍थापित हुए और 250,000 मवेशी मारे गए थे। इस भूकंप और 2005 में आए भूकंप के बीच उल्लेखनीय अंतर भूकंपीय गतिविधि की गहराई का है। इस भूकंप में 212.5 किमी की गहराई थी, जबकि 2005 में आए भूकंप में केवल 15 किमी की ही गहराई थी।

हाल के अध्ययन में, भूवैज्ञानिकों का दावा है कि भूमंडलीय ऊष्मीकरण में वृद्धि, हल ही में हुई भूकंपीय गतिविधि के कारणों में से एक है। इन अध्ययनों के अनुसार ग्लेशियरों के पिघलने और बढते समुद्र के जल स्तर से पृथ्वी की टेक्टोनिक प्लेटों पर दबाव का संतुलन अस्तव्यस्त है और इस प्रकार भूकंप की तीव्रता आवृत्ति में वृद्धि के कारण हैं। यही कारण है कि हिमालय हाल के वर्षों में भूकंप से ग्रस्त हो रहे हैं।

 इन्हें भी देखें 
 अप्रैल 2015 नेपाल भूकंप
 2015 में भूकंप की सूची
 पाकिस्तान में भूकंप की सूची

 सन्दर्भ 

श्रेणी:भारत में भूकम्प
श्रेणी:पाकिस्तान में भूकम्प
श्रेणी:अफ़ग़ानिस्तान में भूकम्प
ए॰ के॰ ऐस॰ नंबर अभाज्यता टेस्ट

ए॰ के॰ ऐस॰ नंबर अभाज्यता टेस्ट पहला पोलीनोमिअल टाइम है अल्गोरिद्म (कंप्यूटर विज्ञान में पोलीनोमिअल टाइम अल्गोरिद्मों को तेज माना जाता है) जो बताता है कि कोई नंबर अभाज्य है या नहीं। इसका आविष्कार 2002 में भारतीय प्रौद्योगिकी संस्थान कानपुर के तीन कंप्यूटर वैज्ञानिकों – मणीन्द्र अग्रवाल, नीरज कयाल और नितिन सक्सेना ने किया था।

किसी भी अल्गोरिद्म के लिए चार आवश्यकताएँ होती है: 1) वो हर इनपुट के लिए आउटपुट देता हो, 2) वो जल्दी उत्तर देता हो (more precisely: वो पोलीनोमिअल टाइम में उत्तर देता हो), 3) वो कभी गलत उत्तर न देता हो और 4) वो किसी अप्रमाणित परिकल्पना पर निर्भर न करता हो। नंबर की अभाज्यता जांचने के लिए इस से पहले के सभी अल्गोरिद्म इन चार में से अधिक से अधिक तीन आवश्यकताओं को पूर्ण करते थे। ये पहला अल्गोरिद्म है जो इन चारों आवश्यकताओं को पूर्ण करता है।
 इस अल्गोरिद्म का प्रयोग किसी भी नंबर भी अभाज्यता जानने के लिए किया जा सकता है। इस से पहले के कई अल्गोरिद्म केवल खास श्रेणियों के नम्बरों के लिए काम करते हैं। उदाहरण के लिए लुकास-लेहमर टेस्ट सिर्फ मर्सेन नम्बरों के लिए काम करता है, और पेपिन टेस्ट सिर्फ फर्मेट नम्बरों के लिए। 
 ये अल्गोरिद्म पोलिनोमिअल टाइम में उत्तर देता है। सरल भाषा में कहें तो ये कम समय में उत्तर दे देता है। इस से पहले ऐसे अल्गोरिद्म थे जो हर नंबर के लिए काम करते थे, पर पोलिनोमिअल टाइम में उत्तर नहीं देते थे। ऐसे अल्गोरिद्मों को 60 डिजिट के कुछ नम्बरों की अभाज्यता जांचने के लिए खरबों वर्ष लगेंगे, जो कि ब्रह्माण्ड की वर्तमान उम्र 13.82 अरब वर्ष से 100 गुणा है। अंडाकार वक्र पर आधारित अल्गोरिद्म और एडेलमैन–पोमेरेन्स–रुमली टेस्ट सभी नम्बरों के लिए काम करते हैं, पर उत्तर पोलिनोमिअल टाइम में नहीं दे पाते। 
 ये अल्गोरिद्म कभी भी गलत उत्तर नहीं देता है। मिल्लर-रेबिन टेस्ट और बेल्ली-पीएसडब्ल्यू टेस्ट तेज हैं और हर नंबर के लिए काम करते हैं, पर उनकी गलत उत्तर देने की कुछ सम्भावना होती है। 
 "ये अल्गोरिद्म कभी गलत उत्तर नहीं देता है", यह साबित करने के लिए किसी अप्रमाणित परिकल्पना की जरुरत नहीं है। मिल्लर टेस्ट तेज है, हर नंबर के लिए काम करता है, किसी भी परीक्षण में उसे गलत उत्तर देते नहीं पाया गया है; पर "वो कभी गलत उत्तर नहीं देता है", यह साबित करने के लिए एक अप्रमाणित परिकल्पना जनरलाइज़ड रीमन्न परिकल्पना की जरुरत है।
 इन्हें भी देखें 
 मिलर रैबिन नंबर अभाज्यता टेस्ट

ग्रन्थ सूची
 

श्रेणी:अल्गोरिद्म
श्रेणी:कम्प्यूटर विज्ञान
श्रेणी:संख्या सिद्धान्त
तिजारा जैन मंदिर

left|thumb|तिजारा जैन मंदिर परिसर में स्थित मानस्तंभ
thumb|तिजारा जैन मंदिर
तिजारा जैन मंदिर राजस्थान के तिजारा में स्थित एक प्रमुख जैन मंदिर है। तिजारा, खैरथल तिजारा जिले में स्थित एक नगर है। यह मंदिर अलवर से ५५ और दिल्ली से ११० किलोमीटर की दूरी पर स्थित है। यह एक "अतिशय क्षेत्र" है। यह मंदिर वर्तमान अवसर्पिणी काल के आठवें तीर्थंकर, चन्द्रप्रभ स्वामी को समर्पित है। Contect No. 9414014222 

 इतिहास 
१६ अगस्त १९५६ को सफ़ेद रंग की चन्द्रप्रभ भगवान की एक प्रतिमा भूगर्भ से प्राप्त हुई थी। यहाँ स्थित एक टीले से यह मूर्ति निकलने के बाद ऐसा विश्वास हो गया था की यह एक "देहरा" रहा होगा जहाँ जैन मूर्तियों की पूजा होती होगी। मूर्ति मिलने के बाद मंदिर का निर्माण कराया गया था जिसके पश्चात यह फिर से एक प्रमुख जैन तीर्थ बन गया है।

 मुख्य वेदी 
मंदिर में मुख्य वेदी चन्द्रप्रभ भगवान की है। प्रतिमा की ऊंचाई १५ इंच है। प्रतिमा पर अंकित उत्कीर्ण लेख से पता चलता है कि प्रतिमा प्रथम बार विशाख शुक्ल १५५४ के तीसरे दिन स्थापित की गयी थी।

इन्हें भी देखें

जैन धर्म

सन्दर्भ

श्रेणी:राजस्थान में जैन मंदिर
पक्षधर

पक्षधर  हिंदी की एक पत्रिका है। हिंदी जनक्षेत्र के साहित्यिक और सांस्कृतिक निर्माण में रचनात्मक योगदान इस पत्रिका का लक्ष्य है। इसका पहला अंक सन् 1975 में निकला था। प्रसिद्ध कथाकार दूधनाथ सिंह इसके संपादक थे | देश में आपातकाल लागू हो जाने से यह पत्रिका अपने पहले अंक के साथ ही बंद हो गयी। सन् 2007 से विनोद तिवारी  के संपादन में इसका पुनः प्रकाशन हो रहा है। 
बाहरी कड़ियाँ
 पत्रिका का वेब पता है : 
 पत्रिका का ब्लॉग : https://web.archive.org/web/20170427123409/http://pakshdharwarta.blogspot.in/
सन्दर्भ

  
  
  श्रेणी:हिन्दी पत्रिकाएँ